મુંબઈઃ અભિનેત્રી તનુશ્રી દત્તા અને નાના પાટેકરના ચાલી રહેલા વિવાદો વચ્ચે શનિવારે એક નવો વળાંક સામે આવ્યો. તનુશ્રી દત્તાએ નાના પાટેકર વિરુદ્ધ લેખિતમાં પોલીસ ફરિયાદ દાખલ કરાવી છે, આ ફરિયાદમાં અભિનેતા ઉપરાંત ડાંસર ગણેશ આચાર્યનું નામ પણ છે. બીજી બાજુ શનિવારે જયપુરથી પોતાની આગામી ફિલ્મ હાઉસફુલ 4નું શૂટિંગ કરી મુંબઈ પરત ફરેલા નાના પાટેકરે પોતાના પર લાગેલા તમામ આરોપોને પાયાવિહોણા અને ખોટા ગણાવ્યા અને કહ્યું કે આ મામલે ટૂંક સમયમાં જ પ્રેસ કોન્ફરન્સ કરશે.